LUCIUS JUNIUS MODERATUS COLUMELLA 



quod est remotum ac sinistrum soli et apricis flatibus ; 

 quibus si caret, nulla alia vis potest nocturnas pruinas 

 et quodcumque rubiginis aut spurcitiae resedit 

 siccare atque detergere. Haec autem cum hominibus 

 adferunt perniciem, turn ^ et armentis et virentibus 

 eorumque frugibus.^ 

 9 Sed quisquis aedificare volet in declivibus areis, 

 exstruere semper ab inferiore parte auspicetur, quia 

 cum ex depressiore loco fuerint orsa fundamenta, 

 non solum superficiem suam facile sustinebunt, sed 

 et pro fultura et substructione fungentur adversus 

 ea, quae mox, si forte villam prolatare libuerit, ad 

 superiorem partem ^ applicabuntur, quippe ab imo 

 praestructa valenter resistent contra ea, quae 

 10 postmodum superposita incumbant. At si summa 

 pars clivi fundata propriam molem susceperit, 

 quicquid ab inferiore mox apposueris, fissum erit 

 rimosumque. Nam tum cum veteri adstruitur 

 recens aedificium, quasi surgenti reluctans oneri 

 cedit, et quod prius exstructum imminebit cedenti, 

 paulatim degravatum pondere suo praeceps attrahe- 

 tur. Igitur id structurae vitium, cum primiun statim 

 fundamenta iaciuntur, evitandum est. 



VI. Modus autem membrorumque numerus aptetur 

 universo consaepto et dividatur in tres partes, 

 urbanam, rusticam, fructuariam. Urbana rursus 



1 tunc SA, Lundstrom. 



^ fruciibus B, Aid., Oesn., Schn. 



^ ab superiore parte S, Schn. 



" Containing the apartments of the landlord, and so called 

 because built in the city style of architecture. On the whole 

 matter of farm buildings compare especially Vitruvius, De 

 Architectura, VI. 6; Varro, B.R. I. 11-13. 



64 



